Naponta 1000-1100 menekültet szállít a MÁV-Start | Belföld - Magyarország hírei | Győr-Moson-Sopron - kisalfold.hu
Belföld - Magyarország hírei > Naponta 1000-1100 menekültet szállít a MÁV-Start Naponta 1000-1100 menekültet szállít a MÁV-Start
mti	2015.07.29. 14:27
Kiskunhalasról 200-250, Szegedről 700-800, míg Pécsről átlagosan 50-70 ember szállításáról gondoskodik a vasúttársaság egy átlagos napon.	Egy átlagos napon mintegy ezer illegális bevándorlót szállít a magyarországi menekülttáborok felé a MÁV-Start - tájékoztatta a vasúttársaság szerdán az MTI-t. A közleménben azt írták: Kiskunhalasról 200-250, Szegedről 700-800, míg Pécsről átlagosan 50-70 ember szállításáról gondoskodik a vasúttársaság úgy, hogy a menekülteket a legrövidebb időn belüli, pót- és helyjegymentes, kulturált körülmények között utaztassák. Ennek érdekében napi kapcsolatot tartanak a Bevándorlási és Állampolgársági Hivatallal, az Országos Rendőr-főkapitánysággal (ORFK) és a területileg illetékes rendőrségekkel is - tették hozzá. Jelezték: a MÁV-Start minden reggel tájékoztatást kap a hatóságoktól az utazási okmánnyal ellátott migránsok várható számáról és a kijelölt befogadóállomásokról, így fel tud készülni a menekültek utazása során használt szerelvények fertőtlenítésére és szükség esetén különkocsik beállítására is. A társaság a tisztításnál figyelmet fordít az előírásokban egyébként is szereplő fertőtlenítési feladatokra. A vécéfülke, az előterek, a kapaszkodók és az ajtókilincsek alapos tisztítását is elvégzi. Fertőtleníti a járművek belső felületét, fertőtlenítőszeres oldattal permetezi be az oldalfalakat, a kisasztalokat, a műbőr felületeket, a kapaszkodókat és kapaszkodásra alkalmas felületeket, a vécéfülke teljes felületét, az utastér padlóját, a külső kapaszkodókat, a kilincseket és a nyomógombokat - írták. Fertőzés gyanúja miatt ötven menedékkérőt szállított le a rendőrség és kísért kórházba kedd éjszaka a Nyugati pályaudvaron indulásra várakozó szerelvényről. A vasúttársaság azonnal intézkedett a vonat fertőtlenítéséről. Ez a feladat a takarítási előírásokban egyébként is szerepel - áll a közleményben. Témák:
Belföld - Magyarország hírei > Naponta 1000-1100 menekültet szállít a MÁV-Start Önnek ajánljukEgyre több a bizonytalan szavazóAz elmúlt negyedévben egyetlen parlamenti párt támogatottsága sem mozdult el számottevően, csak a… Tovább olvasomBetöltés